**AVIZAT,**

 **SECRETAR GENERAL**

**Georgeta BUMBAC**

 **APROB,**

 **MINISTRUL SĂNĂTĂȚII**

 **Alexandru Florin ROGOBETE**

**REFERAT DE APROBARE**

 Direcția medicină de urgenţă, conform prevederilor Regulamentului de organizare și funcționare al Ministerului Sănătății, aprobat prin *Ordinul nr. 4601/18.09.2024*, cuprinde în sfera de activitate atribuţii legate de administrarea, finanțarea și derularea acţiunilor prioritare (A.P.) privind pacientul critic, între care se numără şi AP- IMA reglementată prin *Ordinul ministrului sănătăţii nr.**6 din* *2020 privind aprobarea modului de administrare, finanțare și implementare a acțiunilor* *prioritare pentru tratamentul pacienților cu infarct miocardic acut,* cu modificările și completările ulterioare.

 Din punct de vedere ştiinţific şi metodologic, la nivel naţional, AP- IMA pentru tratamentul pacienților cu infarct miocardic acut este coordonată de către un Colectiv de lucru format din specialişti în specialitatea cardiologie, denumit CL- IMA, constituit în conformitate cu prevederile art. 15 din *Hotărârea Guvernului nr. 144/2010 privind organizarea şi funcţionarea Ministerului Sănătăţii*, cu modificările şi completările ulterioare.

 Spitalul Clinic Județean de Urgență „SF. Apostol Andrei” Galați prin adresa  nr. 18381/12.08.2025, înregistrată la Direcția de Sănătate Publică Galați cu nr. 11031/13.08.2025 și adresa nr. 11056/13.08.2025 Direcției de Sănătate Publică Galați înregistrate la Ministerul Sănătății-Direcția medicină de urgentă sub nr. 2027/26.08.2025/AFR 4001 din 21.08.2025/CD349 din 25.08.2025 a solicitat includerea în programul AP- IMA, adresă ce a fost transmisă Colectivului de Lucru al AP- IMA.

 Colectivul de Lucru al AP- IMA a analizat cererea, constatând că sunt îndeplinite condițiile privind includerea unității sanitare anterior menționate în programul AP- IMA, fapt consemnat în Referatul CL- IMA din data de 07.09.2025, transmis și înregistrat la Ministerul Sănătății sub nr. ­­­­­­­­2206/08.09.2025.

 În acest sens este necesară completarea Ordinului ministrului sănătății nr.6 din 2020 prin introducerea în cuprinsul art. 24, a Spitalului Clinic Județean de Urgență „SF. Apostol

Andrei” Galați, completând astfel lista unităților sanitare nominalizate să desfășoare AP- IMA

Faţă de cele prezentate, în vederea asigurării respectării normelor de tehnică legislativă, a fost elaborat *proiectul de ordin* *pentru completarea Ordinului ministrului sănătăţii nr.6 din 2020 privind aprobarea modului de administrare, finanţare şi implementare a acţiunilor prioritare pentru pentru tratamentul pacienților cu infarct miocardic acut,* pe care dacă sunteţi de acord, vă adresăm rugămintea de a-l aproba în vederea publicării în Monitorul Oficial al României partea I.

Cu consideraţie,

**DIRECTOR,**

dr. Ximena MOLDOVAN

cons. sup. dr.Călin JURCA